கேள்வி: கல்வகுண்டலா வித்யா சாகர் ராவ் - ஆரம்பகால வாழ்க்கை குறித்து விரிவாக சொல்லுங்கள்.
பதில்: கல்வகுண்டலா வித்யா சாகர் ராவ் தெலங்காணாவின் கரீம்நகர் மாவட்டத்தின் கொரட்லாவைச் சேர்ந்தவர். இவர் மறைந்த கல்வகுண்டலா பாப்பா ராவின் மகன் ஆவார். 1973ஆம் ஆண்டில் தன்னுடைய பட்டப்படிப்பை முடித்தார்.
கேள்வி: கல்வகுண்டலா வித்யா சாகர் ராவ் - தொழில் பற்றி தகவல் சொல்.
பதில்: 2009ஆம் ஆண்டு ஆந்திரப் பிரதேச சட்டமன்றத் தேர்தலில் தெலங்காணா ராசுட்டிர சமிதியின் கொரட்லா சட்டமன்றத் தொகுதியில் வெற்றி பெற்று கல்வகுண்டலா வித்யா சாகர் ராவ் முதன்முதலில் சட்டமன்ற உறுப்பினராகத் தேர்ந்தெடுக்கப்பட்டார். இவர் 41,861 வாக்குகளைப் பெற்று, தனது நெருங்கியப் போட்டியாளரான இந்திய தேசிய காங்கிரசு கட்சியின் ரத்னாகர் ராவ் இயூவாடியை 15,545 வாக்குகள் வித்தியாசத்தில் தோற்கடித்தார். 2010ஆம் ஆண்டு நடைபெற்ற இடைத்தேர்தலில் மீண்டும் இவர் வெற்றி பெற்றார். 2014 ஆந்திரப் பிரதேச சட்டமன்றத் தேர்தலில் சுயேச்சை வேட்பாளரான இயூவாடி நரசிங்க ராவை 20,585 வாக்குகள் வித்தியாசத்தில் தோற்கடித்து தெலங்காணா ராசுட்டிர சமிதி கட்சிக்காக அந்த இடத்தைத் தக்க வைத்துக் கொண்டார். 2018ஆம் ஆண்டு நடைபெற்ற தெலங்காணா சட்டமன்றத் தேர்தலில், காங்கிரசு கட்சி சார்பில் போட்டியிட்ட நரசிங்க ராவை தோற்கடித்து, மீண்டும் தொடர்ந்து மூன்றாவது முறையாக இவர் வெற்றி பெற்றார். தனது மகன் கல்வகுந்த்லா சஞ்சய்க்கு வழி விடும் வகையில், 2023ஆம் ஆண்டு நடைபெற்ற தெலங்காணா சட்டமன்றத் தேர்தலில் இவர் போட்டியிடவில்லை.